Vår saksbehandler: Olav Reiersen

E-post: olav.reiersen@utdanningsdirektoratet.no

Vår dato:

22.04.2013

Vår referanse:

2013/207

Deres dato:

Deres referanse:

Referat fra møte 2-2013 i Faglig råd for teknikk og industriell produksjon.

Sted Thon Arena Hotel, Lillestrøm

18. og 19. april 2013

|  |  |  |  |
| --- | --- | --- | --- |
| **Til stede** |  | **Ikke til stede** |  |
| Tone Kjersti Belsby | Norsk Industri |  |  |
| Anita Østro (vara) | Norsk Industri | Jørn A. Sund-Henriksen | Norsk Industri |
| Gunnar BjørntvedtBare 19. april | Norges bilbransjeforbund |  |  |
| Målfrid Rønnevik | Norsk olje og gass |  |  |
| Per Christian Stubban | NHO Sjøfart |  |  |
| Liv Christiansen | Fellesforbundet |  |  |
| Jan Frigge Lindgren | Fellesforbundet |  |  |
| Nina Helland | Industri energi |  |  |
| Geir Johansen  | YS |  |  |
| Levi Dragerengen | Utdanningsforbundet |  |  |
| Liv Sommerfeldt | Utdanningsforbundet |  |  |
| Ellen Møller | Skolenes landsforening |  |  |
| Guri Amundsen | KS |  |  |
| Harald Hageland(vara for Nina Helland)Bare 18. april | Industri Energi | Nina HellandRagnar Gregersen | Industri EnergiEl- og IT-forbundet |
|  |  |  |  |
| Olav Reiersen  | Utdanningsdirektoratet |  |  |

18. april ble sakene 16, 17, 18, 20, 22 og 27 behandlet. De øvrige sakene ble behandlet 19. april

Referent: Olav Reiersen

# Sak 16-13 Godkjenning av innkalling

Godkjent

# Sak 17-13 Referat fra møte 1-2013

Godkjent

# Sak 18-13 Fokusområder

Innspill fra de to nedsatte arbeidsgruppene.

**Internasjonalisering**

Liv Christiansen informerte om møtet i ECVET-arbeidsgruppen, hvor hun er representant for de faglige rådene, som ble avholdt denne uken. Tema var mandat og fremdrift.

ECVET er et system som poengsetter fagutdanning og deler av slik utdanning. Normalt vil 60 poeng tilsvare ett opplæringsår.

Det vil bli arrangert et oppstartsseminar for dette arbeidet 3. juni. Rådet kan delta med to medlemmer, men organisasjonene er også invitert.

Sekretæren sender medlemmene egen informasjon om dette.

**Tilbudsstrukturen**

Her ble spørsmålet om differensiering av opplæringen, nivådeling

Tone Belsby presenterte arbeidsgruppens forslag til fokusområder:

Arbeidsgruppens forslag til fokusområder for 2013:

* **Gjennomgående dokumentasjon**

Kunnskapsdepartementet har bedt Utdanningsdirektoratet (UDIR) om at forslag om forskriftsregulering av krav til gjennomgående dokumentasjon i utdanningsprogrammene Elektrofag, Teknikk og industriell produksjon (TIP) og Bygg- og anleggsteknikk sendes på høring.

Følge opp arbeidet samt være delaktig i utarbeidelsen av nasjonale formularer for de aktuelle utdanningsprogrammene.

* **VG2 Industriteknologi**

I løpet av 4-årsperioden skal rådet gå igjennom alle læreplanene innen utdanningsprogrammet. Det vil bli nedsatt arbeidsgrupper, i første omgang, på Vg2-nivå.

Vg2 Industriteknologi vil være fokusområde 2013. Det er kommet signaler fra flere hold om den store bredden på Vg2-løpet.

* **Utstyrssituasjonen i skolen**

Tilgang på nytt oppdatert utstyr er svært ulik på skolene og til dels mangelfull. Dette tilsier større behov for mer forpliktende samarbeid med lokalt næringsliv.

* **Vekslingsmodellen**

Utprøving av vekslingsmodell i Oppland (veksling mellom skole og bedrift i løpet av det 4-årige løpet)

* **Mismatch mellom læreplasser og tilgang til søkere**

Be UDIR fremskaffe statistikk på dette området.

## Vedtak

Saken tas opp på møtet i juni og ses i forbindelse med utredningsredegjørelsene og oppfølgingen av stortingsmeldingen.

# Sak 19-13 Høring - inntak til videregående opplæring

Det forelå et utkast til uttalelse. Det ble foreslått å stryke kulepunkt 2 i forslaget, men det fikk ikke støtte av møtedeltakerne.

## Vedtak

* FRTIP ser positivt på denne revisjonen og støtter at det innføres et nytt kapittel i forskriften om formidling av lærlinger og lærekandidater.
* FRTIP støtter at det så tydelig står at søkere må ha bestått fagene innenfor programområdet på Vg2 for å kunne formidles (§ 64-1).
* FRTIP støtter at fylkeskommunen kan godkjenne lærekontrakter som inneholder en annen organisering enn den opplæringsordningen som er fastsatt for faget (§64A-6).
* FRTIP støtter formuleringen i § 6AA-6 d), som vi tolker som et bidrag til å få TAF-tilbud regulert i forskriften.
* FRTIP ønsker en styrking av § 6A-8 som gir rett til opplæring til elever som ikke får tildelt læreplass. Vi mener fylkeskommunen skal pålegges å få på plass et tilbud til elever innen utgangen av august. Det bør også være et klart krav om omfang. Dette innspillet har sin bakgrunn i at vi kjenner til at det hender at elever går uvirksomme i lang tid utover høsten før tilbud er på plass, med de negative konsekvensene det kan ha. I tillegg hender det at tilbud som er startet sent får et omfang kortere enn et skoleår.

# Sak 20-13 Fylkesbesøket

Arbeidsgruppen som har jobbet med fylkesbesøket presenterte planen:

Fylkesbesøket går til Nordland. Vi reiser med ankomst Bodø til lunsj 2. september. Ettermiddagen er avsatt til møte med fylkeskommunen. Tirsdag blir det to bedriftsbesøk. Ombordstigning på Hurtigruten med rådsmøte og omvisning for å se på motormann- og matrosfaget. Ankomst Tromsø onsdag 4. september kl. 14.30. Fly hjem.

Per Christian kontakter Hurtigruten for å avtale omvisning og samtale med instruktører og lærlinger.

Sekretæren sender medlemmene forespørsel om bindende påmelding.

# Sak 21-13 Høring – obligatorisk gjennomføring av Lærlingeundersøkelsen

Ellen innledet.

## Vedtak

Faglig råd for teknikk og industriell produksjon støtter at lærlingeundersøkelsen blir obligatorisk.

# Sak 22-13 Klagenemnd i låsesmedfaget

Disse er foreslått av Foreningen Norske Låsesmeder:

* Odd Møller med varamann Geir Nyhus
* Terje Krogstad med varamann Knut Kildahl
* Stein Bugten med varamann Per Bugten

I tillegg har vi et forslag på Trond Brekke, Etterstad videregående skole, Utdanningsforbundet. Ellen vil foreslå en lærer på Etterstad som er låsesmed som vararepresentant

## Vedtak

FRTIP ønsker at klagenemnda skal ha en lærerrepresentant med vara. Tone kontakter Foreningen Norske Låsesmeder for å finne hvem av de foreslåtte som bør oppnevnes. Ellen finner fram til vararepresentant for lærerrepresentanten.

# Sak 23-13 Arbeidsrom for faglige råd

Det er opprettet arbeidsrom til de faglige rådene på Google docs. Det er en enkel og midlertidig løsning som vi blir nødt til å bruke inntil IT-avdelingen i Utdanningsdirektoratet får på plass en egen plattform.

De som ønsker å bruke arbeidsrommet, må ha en googleadresse/gmailadresse. De som ikke har det fra før, må altså registrere seg hos google. De som har motforestillinger mot det (slik enkelte har), må klare seg uten arbeidsrom.

## Vedtak

FRTIP fortsetter med å kommunisere ved bruk av e-post inntil et godt system er innført.

# Sak 24-13 Læreplanarbeid i Utdanningsdirektoratet

Avdelingsdirektør Eli Karin Flagtvedt fra læreplanavdelingen i Udir informerte om læreplanarbeidet og samarbeidet med faglige råd. Møte var felles med Faglig råd for bygg- og anleggsteknikk.

# Sak 25-13 Kran- og løfteoperasjonsfaget

Det er avholdt møte mellom partene, Petroleumstilsynet og Arbeidstilsynet.

## Vedtak

FRTIP nedsetter arbeidsgruppe på Vg2 industriteknologi. Denne gruppen får i oppdrag å se på læreplanen i kran- og løfteoperasjonsfaget med mål om å foreslå endringer som kan tilfredsstille partene. Frist: 15. oktober 2013.

Arbeidsgruppen for Vg2 industriteknologi består av Tone Belsby, Guri Amundsen, Liv Sommerfelt, Nina Helland, Liv Christiansen og Geir Johansen. Tone Belsby blir leder av gruppen

# Sak 26-13 Undersøkelse om kartlegging av lærlingers kompetanse

Espen Schønfeldt som har gjennomført en undersøkelse om kartlegging av lærlingers kompetanse og ferdigheter presenterte sine funn og tanker. Hans presentasjon gjøres tilgjengelig for medlemmene.

# Sak 27-13 Meld. St. 20 (2012–2013) På rett vei­ – kvalitet og mangfold i fellesskolen

Rådet sender ingen uttalelse.

# Sak 28-13 CNC-maskineringsfaget

En arbeidsgruppe med tre representanter fra FRTIP og tre representanter fra FRBA har kommet til en felles anbefaling.

## Vedtak

Faglig råd for teknikk og industriell produksjon og Faglig råd bygg- og anleggsteknikk er enige om at CNC-maskineringsfaget bør være materialuavhengig. Svært mange av kompetansemålene er felles for de ulike bransjene. Det som er ulikt mener vi kan håndteres via fordypninger. Rådene foreslår derfor at det er en felles læreplan for Vg3 opplæring i bedrift, med fordypningsretninger. Fordypningen kan synliggjøres i en gjennomgående dokumentasjonsordning som vil følge fagbrevet. Dette mener vi vil ivareta behovene til industrien og fagets særegenhet. De faglige rådene er opptatt av at nivået på fagbrevet ikke skal reduseres fra slik det er i dag.

# Sak 29-13 Statistikk

Vi mottok et regneark med diverse statistikk for TIP fra Utdanningsdirektoratet. Dette vil danne grunnlag for arbeidet med utviklingsredegjørelser og eventuelt for oppfølging av stortingsmeldingen. Dersom det er tall som etterlyses, send melding til rådssekretæren.

# Sak 30-13 Eventuelt

1. **Tiltak som kan øke antallet voksne som tar fagbrev.**

## Vedtak

Medlemmene sender forslag til sekretæren på e-post innen onsdag 24. april.

1. **Utviklingsredegjørelser**

Arbeidsutvalget utarbeider en fremdriftsplan. Arbeidsplanen og de endelige arbeidsgruppene må være klar innen junimøtet. Medlemmene undersøker behovene i egne fag hos de respektive organisasjonene.

1. **Vg2 brønnteknikk**Målfrid informerte om et økt behov for løftekompetanse innen brønnteknikk.
2. **Utvidet møte i oktober**

Møtet i oktober utvides til et todagersmøte og avholdes 29. og 30. oktober.